**INFORMACIJA MOKINIŲ TĖVAMS/GLOBĖJAMS**

**DĖL MOKYMO PROCESO ORGANIZAVIMO NUOTOLINIU BŪDU JONAVOS POLITECHNIKOS MOKYKLOJE**

1. Esant koronaviruso grėsmei, laikinai, karantino laikotarpiu, nuo š. m. kovo 30 d. organizuojamas mokymas nuotoliniu būdu. Nuotolinis mokymas vykdomas vadovaujantis ŠMSM rekomendacijomis ir Jonavos politechnikos mokyklos direktoriaus įsakymais.

2. Šeima, globėjai privalo užtikrinti savo vaikų saugumą, taikydama saviizoliacijos principus ir sekdami sveikatos specialistų bei vyriausybės rekomendacijas.

3. Mokytojai su mokiniais bendraus nuotoliniu būdu, dėl to prašome užtikrinti galimybę mokiniams kiekvieną dieną prisijungti prie el. dienyno, el. pašto, kuriais jie gaus detalesnę informaciją, kaip bus vykdomas nuotolinis mokymas su konkrečiais mokytojais.

4. Mokytojai vykdydami nuotolinį mokymą naudosis Google Meet groups nuotolinio mokymosi aplinka, Eduka.lt virtualiąja aplinka ir kt.. Taip pat bus naudojamas el. dienynas, el. paštas, uždaros kontaktų grupės (pvz., „Messenger” grupė) mokinių konsultavimui, bendravimui ir bendradarbiavimui, užtikrinant mokinių asmens duomenų apsaugą.

5. Nuotolinis mokymas prilyginamas įprastiniam mokymuisi, mokiniams bus skiriamos užduotys, nustatyti atsiskaitymo laikotarpiai. Atsiskaitomieji darbai bus vertinami pažymiu.

6. Karantino laikotarpiu stipendijos mokėjimas 11-12 kl. mokiniams nesustabdomas. Jos skyrimas priklausys nuo paskirtų užduočių savalaikio atsiskaitymo.

7. Mokiniui susirgus ar dėl kitos svarbios priežasties negalinčiam dalyvauti ugdymo procese informuoja klasės/grupės auklėtoją.

8. Nuotolinis mokymas yra iššūkis visai mūsų bendruomenei, dėl to bus reikalinga kur kas didesnė tėvelių/globėjų pagalba, nei mokantis įprastomis sąlygomis. Tikimės Jūsų pagalbos, nes ypač pačioje mokymosi pradžioje, kol mokinys įpranta prie naujo mokymosi plano, reikalinga nuolatinė tėvų priežiūra.

9. Iškilus klausimams, galite kreiptis į savo vaiko auklėtojus, arba karantino laikotarpiu paskirtus atsakingus asmenimis, kurių kontaktai nurodyti JPM internetinėje svetainėje (<http://www.jpm.lt>).